als_Latn dik_Latn sag_Latn
“Shota" rrëmben çmimet e para në TurqiPublikuar 1 year ago në Zëri
Turqia ka qenë destinacioni i radhës i Ansamblit të Këngëve dhe Valleve “Shota”, me ç’rast është prezantuar në dy festivale të ndryshme, ku është paraqitur puna artistike e këtij ansambli. Ansambli ka marrë pjesë në dy festivale ndërkombëtare atë të Bykmegje dhe atë të Bursës. Në mungesë të ushtruesit të detyrës së drejtorit Ismet Bogujevci, për gazetën ka folur Agim Maxhuni, zyrtar i lartë financiar, ka treguar më shumë për pjesëmarrjen në këto dy festivale.
“Festivali i parë ka filluar me 27 qershor deri më 7 korrik në Bykmegje, kurse festivali i dytë, ka qenë vazhdim i këtij festivali, por në qytete të tjera, prej datës 7 deri me 12 korrik 2013”, ka thënë Maxhuni.
Ndonëse në festivalin e Bykmegjesë konkurrenca ishte e madhe, ansambli “Shota” ka arritur të renditet i dyti, ndërsa nga 22 shtete që ishin pjesëmarrëse në festivalin eBursës, Ansambli është renditur i pari.“Në festivalin e Bykmegjesë, ansambli “Shota” në një konkurrencë shumë të fortë ka zënë vendin e dytë, që është një sukses shumë i madh. Ndërkaq, në festivalin e Bursës kemi zënë vendin e parë, ku morën pjesë 22 shtete përfaqësuese të vendeve të ndryshme të botës”, është shprehur Agim Maxhuni.
Programi të cilin e ka përgatitur ansambli “Shota” ishte në përputhshmëri me kërkesat e të dy festivaleve.“Ansambli “Shota” e ka bërë një program enkas për pjesëmarrjen në Bykmegje, ku përfshihem të gjitha trevat në mënyrë që të jetë një program i larmishëm dhe i dëshirueshëm për publikun dhe për paraqitje sa më të mirë në konkurrencë. Në Bursa dominante qe “Vallja festive” e profesor Fehmi Shaqirit”, ka treguar më tej Maxhuni, për “Zerin”.
Për pjesëmarrje në të dy festivalet ndërkombëtare, Ansambli ka angazhuar 37 anëtarë. “Për pjesëmarrje në festivale kanë udhëtuar 37 anëtarë. Kanë qenë 8 orkestër, koropetitori, drejtori, një solist dhe pjesa tjeter kanë qenë vallëtarë”, është shrehur Agim Maxhuni. Nga 120 mijë euro sa ka ndarë buxhet MKRS për Ansamblin e Këngëve dhe Valleve “Shota”, 28 mijë e 156 euro janë shpenzuar për pjesëmarrje në fastivalet e Turqisë.
“Shpenzimet e udhëtimit kanë kapur shumën 28 mijë e 156 euro, kjo është shuma që ministria e Kulturës ka ndarë për këtë udhëtim”, ka thënë Maxhuni.Ai zahdone tregon se në qytetin turk, ku ka një numër të madh banorësh me origjinë shqiptare ka pasur një emocion të madh dhe reagim të fuqishëm nga publiku.
“Në momentet kur është shpallur Ansambli “Shota” fitues i festivalit në Bursa, i tërë publiku kanë brohuritur me të madhe dhe kanë treguar se shumica e publikut janë shqiptarë” ka treguar Agim Maxhuni.
Ansamblin e Këngëve dhe Valleve “Shota” ka marrë pjesë edhe në festivale të tjera si në Shqipëri, Maqedini e në Kore të Jugut. “Në politikat tona u kushtojmë shumë rëndësi, që përveç aktiviteteve brenda Kosovës, të zhvillojmë aktivitete edhe jashtë saj. Kemi një bashkëpunim shumë të mirë më Shqipërinë, në Maqedoni, mirëpo edhe në festivale të tjera ndërkombëtare ku kemi arritur edhe suksese shumë të mëdha”, ka përfunduar Maxhuni.
als_Latn als_Latn als_Latn als_Latn als_Latn als_Latn als_Latn als_Latn als_Latn